Mga Masaker sa Katangyanan nin Pripyat

An inapod na Mga Masaker sa Katangyanan nin Pripyat () iyo an seryeng nin paggadan nin lakopanBy the definition of Alexey Litvin, who considers that the previous definition of operation, given by V. Lazyebnikaw and V. Pase, "operation... against the encircled units of Red Army, partisans and local population", is overly generalized and so imprecise. na ipinagibo sa pwersa militar kan Alemanyang Nazi kontra sa mga Hudyong sibilyan sa Belarus asin Ukraine, durante kan 
Hulyo–Agosto 1941. Si SS lider Heinrich Himmler nag'orden kan mga operasyon na ini, na ipina'otob sa mga yunit kan Wehrmacht (an pwersa armadang regular) asin sa Waffen-SS. An mga yunit na ini pigmandohan na garadanon na sagkod sa kayang gadanon, an mga Hudyo, sa lugar sa paralibot kan Pripyat na Katangyanan, na binibilog nin siyam na raion kan Byelorussian SSR asin tolong raion sa Ukrainian SSR.

An mga masaker na ini pinagtutubod na iyo an enot na pigplanong mga masaker  kontra sa mga Hudyong sibilyan pina'uutob kan Nazi'ng Alemanya. Sikyera 13,788 katawo an nagkagaradan sa enot na rangkada asin 3,500 na mga Hudyong mga lalaki asin kaakian an binawian-buhay sa ikaduwang rangkada. An paaging prinsipal nin ehekusyon oup an pagbadilon nin lakopan, kan an masa tiniripon sa sarong lugar. Ibang paagi iyo an pag'alaw sa mga gagaradanon sa mga katangyanan asin ngani sinda magkaralamos alagad bakong gayo ini epektibo ta an katangyanan may kababawan.

An mga baryo nin Dvarets, Khochan', Azyarany, Starazhowtsy asin Kramno, an urubos na napuho ta an mga ini sinurulo', asin an Turaw parteng narugba'.

Toltolan

Kategorya: Anti-partisan na mga operasyon kan Ikaduwang Gerang Pankinaban
Kategorya:An Holokoste sa Belarus
Kategorya:An Holokoste sa Ukranya
Kategorya:Mga Masaker kan 1941
Kategorya:Mga Operasyon militar kan Ikaduwang Gerang Pankinaban imbwelto an Alemanya
Kategorya:Mga Krimen Gera nin Waffen-SS
Kategorya:Mga Krimen Gera nin Wehrmacht